cyanic-selkie/wikianc huggingface dataset:
הפלה ובריאות הנפש
היסטוריה של חוק ופוליטיקה בנושא הפלות
לאור מחקרים עדכניים יותר, ב-2006 ועדת המדע והטכנולוגיה של בית הנבחרים בבריטניה ערכה בירור נוסף על התפתחויות מדעיות וכללה בקשה ל-RCP לעדכן את הצהרתם משנת 1994 בנושא הפלות. בשנת 2008, ה-RCP עדכן את הצהרת עמדתם והמליץ כי יש לבדוק את הנשים וגורמי הסיכון שעלולים להיות קשורים להתפתחות של בעיות בריאות הנפש בהמשך, ויש להודיע עליהן כדי לקשרן עם הסיכונים האפשריים לבריאות הנפש בהפלה. הצהרת עמדת ה-RCP המתוקנת כללה המלצה לסקירה שיטתית של הפלות ובריאות נפשית תוך התייחסות מיוחדת לשאלה "האם יש עדויות לאינדיקציות פסיכיאטריות להפלה." דעה שונה זו הושפעה מגוף ספרות צומח המראה קשר בין הפלות ובעיות נפשיות, כולל מחקר אורך 30 שנה של כ-500 נשים שנולדו בקרייסטצ'רץ 'ניו זילנד ובירור בקורנוול הוא הפגין התאבדות של אמנית בריטית ידועה, אמה בק. המלצה זו הביאה לביקורת שנערכה בשנת 2011 על ידי המרכז הלאומי לשיתוף פעולה לבריאות הנפש.
תקרית נהר היאנגצה
התקרית
הפריגטה אמטיסט נבנתה במהלך מלחמת העולם השנייה. בשנת 1949 היא הייתה מוצבת בצי הבריטי במזרח הרחוק. ב-20 באפריל שטה האונייה באפיק נהר היאנגצה לכיוון צפון-מערב בדרכה משאנגחאי לנאנג'ינג, כדי להחליף את המשחתת קונסורט ולהוות משמר צף לשגרירות הבריטית שם. ב-08:30 בבוקר נורו לעברה אש נשק קל ופגזי ארטילריה מעמדות של צבא השחרור העממי (הקומוניסטי) בגדה הצפונית של הנהר, אך היא לא נפגעה. ההשערה הייתה שהירי כוון לעמדות הלאומנים הסינים בגדה הדרומית של הנהר. האונייה הניפה דגל בריטי גדול על דופנה והמשיכה בדרכה. כעבור שעה, ליד גְ'יָאנְגְיִין (江陰), נורה לעברה מטח פגזים נוסף שפגע בה. נגרם לה נזק, קברניט האונייה נהרג, צוות הגשר נפגע, השליטה על האוניה אבדה והיא עלתה על שרטון. עקב נזקי ההפגזה לא ניתן היה להשיב אש לעבר התוקפים. קצין שתפס את הפיקוד הצליח לדווח בשידור רדיו על מקומה ומצבה של האונייה. פגזים המשיכו לפגוע באוניה. בהמשך הבוקר פקד מפקד האוניה לפנות ממנה אנשי צוות לחוף בסירה, אך הסינים ירו לעבר הסירה והפינוי הופסק. מאוחר יותר הצליחו 63 אנשי צוות ועמם חלק מהפצועים קשה להגיע לגדה הדרומית של הנהר שהוחזקה על ידי הלאומנים הסינים. הם הועברו משם על ידי דיפלומטים בריטים לשנגחאי. על האונייה הפגועה נותרו כ-60 אנשי צוות. הירי לעברה פסק אך לא ניתן היה לנוע מבלי לעורר אותו מחדש. בסך הכל פגעו באונייה כ-50 פגזים. חלקם פערו בה פרצות מתחת לקו המים, אך הן נאטמו.
חוק קמיניץ
תהליך החקיקה
המפלגות שהצביעו בעד החוק הם: הליכוד, ישראל ביתנו, כולנו, הבית היהודי, יהדות התורה, ש"ס (רוב חברי הכנסת נעדרו מהמליאה). הסיעות שהצביעו נגד: המחנה הציוני, הרשימה המשותפת, יש עתיד (רוב חברי הכנסת נעדרו מהמליאה), מרצ.
פרידריך, נסיך הוהנצולרן
ביוגרפיה
פרידריך נולד ב-30 באוגוסט 1891 בהייליגנדאם, לוילהלם, נסיך הוהנצולרן ולמריה תרזה, נסיכת שתי הסיציליות, בתם של הנסיך לואיג'י, רוזן טראני ומתילדה לודוביקה, נסיכת בוואריה, וכמה דקות אחריו נולד אחיו התאום פרנץ יוזף, נסיך הוהנצולרן-אמדן.
מאיה ראכלין
ביוגרפיה
בשנת 2021 החלה להגיש את התוכנית "מהדורת חמש" לסירוגין עם שרון וכסלר ואורי לוי בערוץ כאן 11, במקומה של גאולה אבן-סער שעברה להגיש את "השבוע עם גאולה". בתחילת 2022, מונתה ראכלין למגישה קבועה של התוכנית. בעקבות כך, הפכה למגישת תוכנית האקטואליה הצעירה ביותר בישראל, בהיותה בת 23 בלבד. ב-27 בספטמבר אותה שנה, הגישה לראשונה את המהדורה המרכזית של כאן חדשות, "חדשות הערב", ומאותו יום, היא מוגדרת כאחת המגישות שלה, בנוסף למיכל רבינוביץ' וטלי מורנו, וכן כמגישה נוספת גם למהדורת חדשות שישי, מהדורת חדשות יום השישי של ערוץ כאן 11.
סימפליפיי
החברה הוקמה בשנת 2015 על ידי עמוס שטרן (מנכ"ל), אלון כהן (סמנכ"ל פיתוח) וגרי פטחוב (סמנכ"ל תפעול). מטה החברה שוכן בניו יורק ומרכז הפיתוח שלה שוכן ברמת גן. התוכנה של החברה מנתחת מידע על סיכוני אבטחה שנאסף ממערכות שונות בארגון, ומתעדפת את האירועים לפי חומרתם, כך שעובדי מרכז הניטור, שליטה ובקרה לאירועי אבטחת מידע (SOC – Security Operating Center) יוכלו לטפל באירועים החמורים תחילה. שירות זה קרוי SOAR - Security Orchestration, Automation, and Response. שם החברה, "Siemplify", כולל מושג נוסף מתחום ניהול אבטחת מידע - SIEM.
קפטן אלה
אלה ואויה (בערבית: إيلا واوية; נולדה ב-16 באוקטובר 1989), הידועה כ"קפטן אלה" (كابتن إيلا), היא קצינה בצה"ל בדרגת רב-סרן, המכהנת, נכון ל-2021, כסגנית ראש תחום תקשורת ערבית בחטיבת דובר צה"ל.
שירות צבאי
היא סיימה את הטירונות כחיילת מופת פלוגתית. והחלה את שירותה כמש"קית ניו-מדיה בחטיבת דובר צה"ל תחת סא"ל אביחי אדרעי. במהלך שירותה השתתפה במבצעים רבים. בהם מבצע צוק איתן, "חגורה שחורה", "מגן צפוני", "שובו אחים" וגל הטרור ב-2015.
חוק המעמד האישי בעיראק
ארגוני נשים פעלו בעיראק כבר מראשיתה, ואף במאמצים להקמתה. בתחילת דרכן הארגונים פעלו בעיקר בתחומים של צדקה ורווחה, כדי לעזור למדינה לעמוד בקשיי מלחמת העצמאות, אך הן קיוו כי נאמנותן למדינה תוביל גם למעורבותן השווה בהמשך הדרך. תקווה זו, כמו במדינות ערביות אחרות, לא התממשה בצורה מלאה, אך תנועות הנשים המשיכו לפעול הן בתחומי רווחה והן במאמצים לשיפור זכויות הנשים. לארגוני הנשים היה תפקיד מרכזי בקידום חוק המעמד האישי, ונושאי האישות העסיקו וממשיכות להעסיק רבות את הפעילות.
רפורמות
בתחום הירושה נקבע כי ירושות תחולקנה באופן שווה בין גברים לנשים. זהו כנראה השינוי המשמעותי ביותר שנעשה במסגרת החוק, שכן על פי חוקי האסלאם בחלוקה בין אחים, גברים יורשים פי שניים מהנתח של הנשים, ואלמנה יורשת רק שמינית מהנכסים של בעלה אם היו להם ילדים ורבע אחרת. בנוסף על פי הסונה, בנות להורים שמתו, מפסידות חלקים ניכרים מירושת הוריהן לטובת יורשים רחוקים בעץ המשפחתי. הנקודה המהותית הכרוכה בשינויים בנושא זה נובעת מכך שחוקי הירושה האלו כתובים בקוראן - ועל כן תיקון שלהם מהווה סתירה ישירה לכתוב. נקודה זו מייחדת את הרפורמה בתחום זה, יחד עם כך שהתיקונים החדשים התבססו על כתבים עות'מאניים (חוק הקרקעות העות'מאני שנוסח ב-1858 ונכנס לתוקף ב-1911).
החוק לא הצליח לבטל יחסים פוליגמיים אך קיומן של מערכות יחסים כאלה מתאפשר תחת הגבלות נוקשות. הוחלט כי נישואים למספר נשים יאושרו רק לאחר קבלת אישור משופט ושאישור כזה יתקבל רק אם הבעל מסוגל לתמוך כלכלית ביותר מאישה אחת. בנוסף נאמר, כי השופט יבחן האם יש חשש באשר לכוונותיו או ליכולתו של הבעל להעניק יחס שווה לכל אחת מהנשים. החוק גם קבע כי כל מי שיבוא בנישואין למספר נשים ללא הליך אישור זה, ישלם מחיר כבד של ישיבה בכלא במשך שנה או קנס בגובה 100 דינר.
לפני שנת 1958, על פי נוהגי העולמא, לאם סונית שהתגרשה הייתה את הזכות להיות עם ילדיה הבנים עד גיל 7 ועד גיל 9 לבנות. אם שיעית, יכלה לאבד את בנה בגיל שנתיים ואת בנותיה בגיל 7. הזכות של האב לקחת את הילדים מאמן, היה ללא ספק אחד האירועים הקשים ביותר שאישה יכלה לעבור בעקבות מנהגים בתחום המעמד האישי. לכן בשל כך התנהלה פעילות אקטיביסטית נרחבת בניסיון לשנות זאת, ובחוק המעמד האישי מ-1959 הוחלט כי לאם תהיה עדיפות באחזקת הילדים לאחר הגירושים. דבר זה הותנה תחת התנאים שהיא איננה קטינה (מתחת לגיל 18), לא סובלת מבעיות נפשיות, ניתן לסמוך עליה, היא כשירה למשימה, ורק אם היא התחתנה עם גבר שקשור לילד ובגבולות המותר, למשל דודו של הילד. בכל מקרה, אחזקת הילדים אצל האם הייתה ניתנת רק עד שהילדים הגיעו לגיל 7, כאשר בית המשפט היה יכול להאריך את תקופה זו אם זה היה לטובת רווחתו של הילד. מסיבה זו, הארגונים הפעילים המשיכו לפעול נגד נושא זה.
הדרך לחוק
לפני שנת 1959, לא היה בעיראק חוק אזרחי שעסק במעמד האישי. מאמצים לנסח חוק כזה נעשו לראשונה במחצית השנייה של שנות ה-40 ובתחילת שנות ה-50. מאמצים אלו לא הובילו לתוצאות, כיוון שבתקופה זו נשים לא נכללו בתהליך החקיקה והמחוקקים לא העניקו לנושא זה חשיבות רבה. פעילות לזכויות נשים ערערו על נושאים כמו נישואי ילדים, יחסים פוליגמיים, החרמה של מנהג המוהר וכדומה. אך דרישות שעלו מתנועות הנשים, לשינוי נורמות אלו, לא קיבלו מענה באופן די מובהק. ההתנגדות העזה לחוק כזה באה מגורמי הסמכות הדתית השיעים והסונים. העולמא חששו כי יאבדו מהבלעדיות ומהיוקרה שלהם וכי מאמצים כאלו יובילו לחוסר מעורבות שלהם בתהליכים אלו.
טירת קנוסה
טירת קנוסה (באיטלקית: castello di Canossa) ממוקמת בקרבת העיירה בעלת אותו השם במחוז אמיליה-רומאניה, צפון איטליה.
המבנה
טירת קנוסה ממוקמת במרכזה של שרשרת טירות וביצורים בשיפולי הרי האפנינים, בין בולוניה ופארמה, כ-18 קילומטרים מדרום מערב לבירת המחוז רג'ו אמיליה ועל גבול ממלכת טוסקנה.
מיחזור פלסטיק
בישראל
מפלסטיק שאינו P.E.T (כגון הפקקים של בקבוקי השתייה, בקבוקי חלב, בקבוקי חומרי ניקוי וכדומה) מפיקים לוחות דמויי-עץ, מהם מייצרים ריהוט גן וריהוט רחוב (ספסלים, פחי אשפה, גדרות, אדניות, שולחנות פיקניק, פרגולות ומתקנים מיוחדים). יתרון הלוחות בהיותם עמידים מאוד בתנאי מזג אוויר משתנים, וכן שאינם דורשים תחזוקה לאורך זמן.
אלכסיס למייר
אלכסיס למייר (נולד ב-1980) הוא גאון חישוב המחזיק בשיא עולם בענף זה. הוא בעל תואר דוקטורט במדעי המחשב ומומחה לבינה מלאכותית מטעם אוניברסיטת ריימס. הוא אף מחזיק בשיאי עולם עבור היכולת לחשב את השורש ה-13 של מספרים בני 100 ספרות וגם בני 200 ספרות.
ספר נזיקין
הפסוק הפותח את הספר
בפסוק זה מתפלל דוד המלך לה' שיטה את ליבו לדברי תורה ולא אל בצע כסף.
Black Tie White Noise
באלבום זה ניסה בואי ליצור "סוג חדש של מוזיקת האוס", והשתתף ביצירתו הגיטריסט מיק רונסון, שהיה שותף גם בתקופת האלבום The Rise and Fall of Ziggy Stardust and the Spiders from Mars. רונסון נפטר כשלושה שבועות לאחר הוצאת האלבום ממחלת הסרטן.
Reminder
Reminder הוא סינגל של הזמר הקנדי דה ויקנד, מתוך אלבום האולפן השלישי שלו, Starboy. השיר נכתב על ידי דה ויקנד עצמו יחד עם דיילן ויגינס, ג'ייסון קווינוויל, ומפיקי השיר דוק מקיני, מאנו וסירקט. השיר יצא לרדיו הקצבי העכשווי ב-9 במאי 2017, כסינגל הרביעי מתוך האלבום בארצות הברית.
צ'יהירין
יהודים
היהודים ישבו בעיר, שנקראה ביידיש "טשערין" מאז ייסוד הטירה על ידי הפולנים. היהודים נמלטו מהעיר עם תחילת המרד הקוזקי ושבו להתיישב בה רק בסוף המאה ה-18. באמצע המאה ה-19, היהודים מנו יותר משליש מאוכלוסיית העיר. תקופה זו הייתה שיא הנוכחות היהודית בעיר. בעיר היו ארבעה בתי כנסת, שני בתי קברות, ושני תלמודי תורה. סוחרים יהודים היו הרוב במועצת המסחר של העיר, ושתי מחצבות בעיר היו בבעלות יהודית. הקהילה היהודית החזיקה ארגון של עזרה לנזקקים, שתמך במאות משפחות יהודיות.
מריה תרזה לואיזה מסבויה, נסיכת למבל
בצעירותה
מארי תרז נולדה ב-8 בספטמבר 1749 בטורינו, ללואיג'י ויטוריו, נסיך קריניאנו ולכריסטינה, רוזנת הסן-רוטנבורג, בתם של ארנסט לאופולד, רוזן הסן-רוטנבורג ואלאונורה, רוזנת לוונשטיין-רוכפורט. בשנת 1767 היא נישאה ללואי אלכסנדר, נסיך למבל, שסבו היה בן ממזר של לואי הארבעה עשר, מלך צרפת. היא נבחרה להיות רעייתו הודות לאדיקותה ויופייה הרב, אולם הזוג לא נפגש לפני יום החתונה. לואי אלכסנדר היה סקרן לראות את אשתו והגיע למקום בו היא לנה יום לפני חתונתם. הוא הגיש לה זר פרחים, ואמר שבעלה לעתיד הנחה אותו למסור לה את הזר. למחרת, בחתונתם, מארי תרז הופתעה לגלות כי האיש הפשוט שבו פגשה יום קודם הוא בעלה לעתיד. לואי אלכסנדר היה ידוע באורח חייו ההולל ובני משפחתו קיוו שאשתו הצעירה והיפה תשנה זאת. אולם לאחר שלושה חודשי נישואים, חזר בעלה לסורו וחמישה חודשים לאחר החתונה הוא ברח עם רקדנית אופרה. בשלב מסוים הוא אף מכר את יהלומיה של אשתו כדי לגייס כסף לשלם את החובות שלו. 16 חודשים לאחר נישואיהם, מת לואי אלכסנדר ממחלת מין, לצד אשתו, מותיר אותה אלמנה בגיל 19, ויורשת להונו העצום. הון זה היה אמור לעבור לאחר מותה של דה למבל לאחותו של לואי אלכסנדר, ויש הטוענים כי בגין זאת זייף ללואי פיליפ ז'וזף דוכס אורליאן, שהיה נשוי לאחותו של לואי אלכסנדר, את המכתב שהחזיר את דה למבל לפאריז בעיצומה של המהפכה, שם מצאה את מותה.
מותה
מאדאם למבל, שנזרקה לרחוב הסוער, הייתה טרף קל להמון הפרוע, שתוך דקות עשה בה לינץ', רצח אותה, התעלל בגופתה וכרת את ראשה. מבין הזוועות שתוארו על רגעי מותה, טוענים כי היא נאנסה, ששדיה נכרתו ושהתעללו בגופתה. דיווחים נוספים מתארים כי ראשה הכרות הועבר לבית קפה סמוך, שם התבקשו הסועדים לשתות למותה. לאחר מכן הוצב ראשה הכרות על כידון, והובל בתהלוכה צוהלת ברחבי פריז, עד לחלונה של מארי אנטואנט הכלואה במצודת טמפל. מטרת התהלוכה הייתה לחגוג את מותה של מי שתוארה בעיתונות הצהובה של התקופה כמאהבת של המלכה, וכשם ששנאתו של ההמון הצרפתי למארי אנטואנט הייתה רבה, כך גם הייתה שנאתם למקורבים אליה. ראשה של מאדאם למבל הובל לחלונה של מארי אנטואנט, ושם צעק ההמון למלכה לצאת אל החלון ולנשק את השפתיים של חברתה המתה. ההיסטוריונים מציינים כי ראשה הכרות של מאדם למבל לא הגיע לעיניה של מארי אנטואנט, שכן למרות מאמצי האספסוף הם לא הורשו להיכנס אל המצודה, ורק צעקו אל המלכה מן הרחוב. ממארי אנטואנט נחסך המראה של חברתה הקרובה שנרצחה, שכן מיד כאשר נאמר לה מה מתרחש מחוץ לחלונה, שההמון רוצה להראות לה את ראשה הכרות של מאדאם למבל, היא התעלפה.
תנ"ך העניים
דוגמאות
1) עמוד XXIV של ה- Biblia pauperum sur Gallica הנמצאת בספריה הלאומית הצרפתית, מתאר במרכזו את תחייתו של ישו. משמאלו אנו רואים את שמשון הנושא בידיו את שערי עזה התלושים. ציור זה מסמל שחרור ויציאה ממקום סגור ומסוכן ועל ידי כך, מטרים את יציאתו של ישו הקם לתחיה, מקברו. מימין לציור המרכזי, אנו רואים את הנביא יונה קם לתחיה אחרי שהלוויתן הקיא אותו. ציור זה מסמל את שהייתו של יונה בבטן הלוויתן, אותו הוא כינה "עמק המתים". יונה שהה בבטן הלוויתן 3 ימים ו-3 לילות, כפי שישו שהה בעולם המתים לפני שקם לתחיה (מתי יב' 38–41).
אדיסון קרנדל גיבס
באורגון
ב-1850 עבר גיבס לטריטוריית אורגון. הוא התיישב בעיר גרדינר שעל שפך הנהר אומפקווה, שם ב-1852 הוא היה לחבר בבית המחוקקים של הטריטוריה. הוא גם מונה כגובה המכס בגרדינר.
סטארוגארד גדנסקי
מלחמת העולם ה-2
בחודש ספטמבר 1939, החלו הגרמנים לבצע הוצאות להורג של אזרחים פולנים באזור יער שפנגבסקי (Szpęgawski Forest).
שקופים (סדרת טלוויזיה)
סקירה
הסדרה עוקבת אחר דמויות בדיוניות שונות, המתוארות על ידי היוצרים כ"הדמויות השקופות בחברה הישראלית, האנשים שאנחנו עוברים לידם ביומיום ולא רואים אותם, שנמצאים כל הזמן ברקע של חיינו אבל לא זוכים לשום יחס".
פאולו גורין
פאולו (פנחס) גורין (בלועזית: Paulo Gorin;; 19 באפריל 1916 – 1 באפריל 1992) היה זמר בריטון אופראי וחזן.
אייגוספוטמוי
קסנופון כותב כי אייגוספוטמוי נמצאה מול למפסקוס, מעברו השני של המצר, במקום בו רוחבו הוא סטדיון אחד (כ-600 רגל), וכי החוף במקום זה פתוח, ללא נמל. סטראבון, הגאוגרף היווני, מספר כי המרחק בין אייגוספוטמוי לססטוס הוא שמונים סטדיון וכי בימיו הייתה העיר חָרֵבָה.
יחסי אינדונזיה–סין
לאינדונזיה שגרירות בבייג'ינג, בירת סין וקונסוליות בהונג קונג, גואנגג'ואו ושנגחאי, ולסין שגרירות בג'קרטה, בירת אינדונזיה וכן קונסוליות בסורביה ומדן.
המחלוקת סביב ים סין הדרומי
בינואר 2020 סירות דיג סיניות, מלוות בספינות משמר החופים הסיני, ערכו דיג בסמוך לחוף הצפוני של איי נטונה, בשטח שאותו אינדונזיה מחשיבה לאזור כלכלי בלעדי. התקרית הובילה לקיפאון ביחסים בין המדינות וכן להחלטה האינדונזית לשלוח דייגים בליווי ספינות חיל הים שלה במטרה להגן על הדיג במקום. בתחילת השנה אינדונזיה הציבה שתי קורבטות נגד צוללות באיי נטונה. בהמשך הכוחות במקום תוגברו בפריגטה, שתי קורבטות נוספות, ספינה אמפיבית, צוללת וארבעה מטוסי קרב מדגם F16. התגבור נמשך גם אחרי שהספינות הסיניות הראו סימנים שהן עוזבות את האזור.
מסחר
סין היא אחת משותפות המסחר החשובות ביותר של אינדונזיה ונכון ל-2018 היא השלישית בגודלה מבחינת ייבוא סחורות לאינדונזיה, והרביעית בגודלה ברשימת יעדי ייצוא הסחורות מהמדינה. מבחינתה של סין, אינדונזיה מהווה חלק קטן יותר מהמסחר הבינלאומי שלה, כשרק 1.3% מהייצוא שלה מיועד לאינדונזיה, ו-1.6% מהייבוא שלה, מה שממקם את אינדונזיה במקומות ה-17 וה-16 בהתאמה.
ריס דינסדייל
ביוגרפיה
בין 1990 ל-1992 כיכב בסדר הקומית "הגרד" המתרחשת בסוף המאה ה-18. ב-1994 שיחק דינסדייל בתפקיד ראשי בסרט הבריטי "ID" המבוסס על סיפור אמיתי. דינסדייל זכה על הופעתו בפרס המבקרים לשחקן הטוב ביותר בפסטיבל הסרטים של ז'נבה.
דינסדייל המשיך להופיע בתפקידים ראשיים הן בתיאטרון והן על המסכים. הופעותיו הבולטות היו בשתי עונות של הסדרה "Thief Takers" בה גילם את צ'ארלי סקוט, בעיבוד של "המלט" של קנת בראנה שיחק בתפקיד גילדנשטרן לצדו של טימותי ספול בתפקיד רוזנקרנץ. הוא שיחק בתפקיד אורח בסדרות "ספוקס", "חיים על מאדים", "Murder in Mind", "עדות אילמת" ועוד.
ב-2008 הצטרף דינסדייל לצוות שחקני אופרת הסבון "קורוניישן סטריט" ושיחק בתפקיד ג'ו מקינטייר. הוא עזב את הסדרה מרצונו בפברואר 2010. בהמשך שיחק בתפקידי אורח בסדרות "דרך ווטרלו", "טגארט" ו-"Moving On". דינסדייל שיחק במחזה "האישה מן הים" מאת הנריק איבסן בתפקיד דוקטור ואנגל בתיאטרון רויאל אקסצ'נג' שמנצ'סטר. ב-2012 הופיע בסרט הקולנוע "The Knife That Killed Me". ב-2013 שיחק דינסדייל בתפקיד וולטר הריסטון במחזה "This House" מאת ג'יימס גרהם בתיאטרון הלאומי בבימויו של ג'רמי הרין. ב-2014 שיחק במחזה האוטוביוגרפי של אלן בנט "Untold Stories" בתיאטרון וסט יורקשייר פלייהאוס.
פרנץ יוזף גאל
חייו
מלבד שיטתו השנויה במחלוקת, גאל תרם רבות לנוירוביולוגיה. בשנת 1823 נבחר לאקדמיה השוודית המלכותית למדעים.
ביאטריס, נסיכת אדינבורו וסקסה-קובורג-גותה
ראשית חיים
הנסיכה ביאטריס לאופולדין ויקטוריה נולדה ב-20 באפריל 1884 בקנט, אנגליה, לאלפרד, דוכס אדינבורו, בנה של ויקטוריה, מלכת הממלכה המאוחדת, ולמריה אלכסנדרובנה, הנסיכה הגדולה של רוסיה, בתם של אלכסנדר השני, קיסר רוסיה ומריה, נסיכת הסן. היא נקראה "בייבי בי" על ידי משפחתה.
תהליך בסמר
תהליך בסמר (באנגלית: Bessemer process) היה התהליך התעשייתי הזול הראשון לייצור המוני של פלדה מברזל גולמי מותך לפני הפיתוח של תנור סימנס-מרטין. עיקרון המפתח הוא סילוק פסולת מהברזל על ידי חמצון, באמצעות הזרמת אוויר דרך הברזל המותך. החמצון מעלה גם את הטמפרטורה של מָסַת הברזל ושומר עליה במצב מותך.
הפטנט של בסמר
הוא הבין שהבעיה הטכנית נובעת מזיהומים בברזל והגיע למסקנה שהפתרון טמון בידיעה מתי לכבות את זרימת האוויר בתהליך שלו כך, שהזיהומים יישרפו אבל תישאר בדיוק הכמות הנכונה של פחמן. עם זאת, למרות הוצאות של עשרות אלפי לירות שטרלינג על ניסויים, הוא לא הצליח למצוא את התשובה לכך. הוא גילה כי פלדות מסוימות רגישות ל-78% חנקן שבאוויר המוזרם דרך הפלדה, ומהווה את הגורם לפיצוצים שנגרמו מעת לעת בתהליך.
פרטים טכניים
באמצעות תהליך בסמר, לקח בין 10 ל-20 דקות להמיר שלושה עד חמישה טון ברזל לפלדה - קודם לכן נדרשו לפחות יום שלם של חימום, ערבוב וחימום מחדש כדי להשיג זאת.
חשיבות
תהליך בסמר חולל מהפכה בייצור הפלדה על ידי הקטנת עלותו, מ-40 לירות שטרלינג לטון ארוך ל-6–7 לירות שטרלינג לטון ארוך, יחד עם הגדלת היקף ומהירות הייצור של חומר הגלם החיוני הזה. התהליך גם הפחית את דרישות העבודה לייצור פלדה. לפני שהוצגה, הפלדה הייתה יקרה מדי לייצור גשרים או מסגרות לבניינים, ולכן נעשה שימוש בברזל יצוק לאורך המהפכה התעשייתית. לאחר כניסתו של תהליך בסמר, פלדה וברזל יצוק זכו למחיר דומה, ומספר צרכנים, בעיקר מסילות ברזל, פנו לבנייה בפלדה. בעיות איכות, כגון סדקים הנגרמים מהחנקן שבאוויר המוזרם בתהליך, מנעו מפלדת בסמר לשמש ליישומים מבניים רבים. פלדה עם אח פתוח הייתה מתאימה יותר ליישומים אלו.
בורגאו
היסטוריה
האימפריה האוסטרית נפלה בידי הקיסר פרדיננד הראשון בשנת 1522, ועם מותו עברה לבנו, פרדיננד השני, ארכידוכס אוסטריה. יורשו של פרדיננד השני, אחיינו הקיסר רודולף השני, הפקיד את האצילות בידי קארל, מארקגראף בורגאו, בנו של פרדיננד השני. קארל היה השליט האחרון של האצילות, בין השנים 1609–1609. עם מותו חזרה האדמה לבית הבסבורג האוסטרי. כשפג תוקפו של הקו הארכי-דוכסי המדובר, עם מותו של הארכידוכס, האחריות לשטח עברה לבית המשפט של וינה.
בשנת 1978, הרשויות העצמאיות אוברקנורינגן, אונטרקנורינגן, גרוסנהאוזן, קליינהאוזן ולימבאך אוחדו לתוך בורגאו.
מסור זווית
סוגי המסור
שני הסוגים העיקריים של מסור זווית הם:
פציעות
פציעות ממסור זווית קורות בעת שאברי גוף נמצאים בסמוך לדיסקת החיתוך, בעיקר בשל אחיזה לא נכונה של החומר המיועד לחיתוך.
הארי כהן
קריירה
לכהן היו גם מספר קשרים לפשע המאורגן. הייתה לו ידידות ארוכת שנים עם המאפיונר משיקגו, ג'ון רוזלי, ובוס המאפיה מניו ג'רזי, אבנר צווילמן, היה מקור ההלוואה שאפשרה לכהן לרכוש את חלקו של שותפו, ברנדט. הסגנון החצוף, הקולני והמאיים של כהן הפך אותו לאגדה הוליוודית ולפי הדיווחים גולם בסרטים שונים. הדמויות שגילם ברודריק קרופורד ב"כל אנשי המלך" (1949) ו"רק אתמול נולדה" (1950), שניהם סרטי קולומביה, מבוססות לכאורה על כהן, וכך גם ג'ק וולטס, מפיק קולנוע שמופיע ב"הסנדק" (1972).
פול פלאנשון
פרישה, מוות וחשיבות היסטורית
פלאנשון ניחן בקול בס אמיתי, שהקיף את הצלילים מן ה-פה העליון עד ל-רה התחתון, הקל והמהדהד, אף כי הקלילות והזריזות שאפיינו את גון שירתו הזכירו כלי נגינה גבוה יותר. מנקודת מבט מוזיקולוגית, יש עניין היסטורי בלתי מבוטל בשיקתו, משום שהשיטה הווקאלית המעודנת שנקט עוצבה לפני הופעת אופרת הוריזמו עזת-התשוקה, הלקוחה מן החיים עצמם, בשנות ה-90' של המאה ה-19. (כדי לבצע את רפרטואר הווריזמו כראוי, נדרשו זמרי המאה ה-20 לוותר במידה רבה על סגנון השירה האלגנטי והמצועצע, שהיה מקובל עד אז באופרה.) למעשה, פלאנשון נחשב לאחד הזמרים האחרונים החשובים בשורה ארוכה של בסים ובריטונים צרפתים, שראשיתה בהולדת התקופה הרומנטית של המוזיקה האופראית בעשורים הראשונים של המאה ה-19. קודמיו ובני תקופתו במסורת זו של שירת בל קאנטו גאלית כללו אמנים מהוללים כמו אנרי-ברנאר דאבאדיה, ניקולא לבאסר, לואיג'י לבלאנש, פרוספר דריווי, פול בארואלט, ז'אן-באטיסט פורה, ויקטור מורה, ז'אן לאסאל ומוריס רנו.
לוחות ושברי לוחות מונחות בארון
לוחות ושברי לוחות מונחות בארון הוא פתגם בתלמוד שמשמעות נמשלו הוא שיש לכבד את החכם גם לאחר ששכח את תלמודו.
מקור הביטוי
מקור הביטוי בתלמוד בבלי, מסכת ברכות דף ח' עמוד ב':
מתאו דרמיאן
פארמה
ב-1 בספטמבר 2019 חזר דרמיאן לאיטליה וחתם בפארמה. ב-15 בספטמבר ער את הופעתו הבכורה בקבוצה בהפסד 1–2 לקליארי. ב-25 ביולי 2020 כבש את שערו הראשון בקבוצה בניצחון 1–2 על ברשה.
נבחרת איטליה
דרמיאן שיחק בכל נבחרות הנוער הצעירות של איטליה, ובזכות העונה המצוינת שלו במדי טורינו, נכלל דרמיאן ברשימת 30 השחקנים של נבחרת איטליה בכדורגל לקראת גביע העולם בכדורגל 2014 בברזיל. את הופעת הבכורה שלו במדי נבחרת איטליה הבוגרת ערך דרמיאן ב-31 במאי 2014, כשהוא בן 24 במשחק ידידות נגד אירלנד. למחרת, נכלל דרמיאן לרשימת 23 שחקני הסגל הסופיים לגביע העולם בכדורגל 2014 בברזיל ואת הופעת הבכורה שלו בגביע העולם ערך דרמיאן במשחק הפתיחה של איטליה נגד נבחרת אנגליה בניצחון 1–2. בהמשך, ערך דרמיאן עוד הופעות נגד קוסטה ריקה ואורוגוואי אך איטליה רשמה הפסדים והודחה מהטורניר.
אייקן-דו זנרין-ג'י
היסטוריה
במאה ה-11 בראש המקדש עמד כהן דת שביעי בשם אייקן או יוקאן. על אייקן מספרים שהתחנך במספר מקדשים בעיר נארה והיה חסיד אדוק של אמיטאבהה בודהה ("בודהה של האור הנצחי").בשנת 1072 הוא הקים "יאקואו-אין" שבו הוגש סיוע לדלי העם ולחולים. הוא הנהיג את המנהג הסיני ניאנפו (ביפנית, ננבוצו) וטיפח אותו בקרב הנזירים והמאמינים.
המתחם ומרכיביו
במחצית השנייה של חודש נובמבר המקדש אייקן-דו מואר בערבים על ידי תאורה מיוחדת.
אוצרות
בנוסף לפסל של אמידה בודהה, המוכר החל משנת 1999 כנכס תרבותי חשוב על ידי הממשלה היפנית, במקדש אייקן-דו זנרין-ג'י, וביתר דיוק בפגודה טהוטו נמצאים אוצרות תרבות נוספים: ציורים בנושאים בודהיסטים, לרבות תמונות של בודהה שונות - "אמידה בודהה", שקיאמוני, "יאקושי ניוראי" (בייסאג'יאגורו) ו"פארינירוובאנה". כמו כן מאוכסנים במקדש ציורים מאת קאנו מוטונובו, טוסה מיצונובו והאסגאווה טוהאקו.
שיווי משקל משוכלל לצורה הרחבה
הגדרה פורמלית
פורמלית: נסמן ב-A(U_i^j) את קבוצת הפעולות האפשריות בכל קבוצת ידיעה של שחקן i. וקטור הפרעות \delta_i של שחקן i הוא וקטור המתאים מספר חיובי לכל פעולה  של שחקן i, כך שלכל קבוצת ידיעה שלו  מתקיים.
מלבק
ארגנטינה
המלבק יובא לארגנטינה באמצע המאה ה-19 מחבל בורדו, בהוראתו של מושל פרובינציית סן חואן, דומינגו פאוסטינו סרמיינטו. בעוד שהזן נדחק הצידה בתקופת המשבר הכלכלי של המאה ה-20, חזר להיות פופולרי בסוף המאה ה-20, ונחשב כיום לאחד הזנים החשובים בארגנטינה. המלבק ממקסם את תכונותיו בפרובינציית מנדוסה, וישנם אף מספר יקבים המייצרים יין מ-100% ענבי מלבק בהצלחה גדולה. המלבק הוא הזן הנפוץ ביותר מבין הזנים האדומים מארגנטינה. למלבק הארגנטינאי תפקיד חשוב בשוק היין של ארגנטינה, שהיא אחת מייצרניות היין הגדולות בעולם. טעמיו המגוונים של המלבק הארגנטינאי מזכירים לעיתים שזיף, דובדבן, פטל, שוקולד, קקאו, סיגליות וטבק מתוק.
קבוצת מפלגת העם האירופית
היסטוריה
בפרלמנט האירופי השביעי קבוצת EPP נותרה הקבוצה הפרלמנטרית הגדולה ביותר עם 275 חברי פרלמנט. כיום היא הסיעה הפוליטית היחידה בפרלמנט האירופי שמייצגת באופן מלא את המפלגה האירופית המקבילה שלה, קרי מפלגת העם האירופית.
לאחר ש-12 מפלגות החברות ב-EPP קראו לסילוק או השעיית מפלגת פידז מהונגריה, המפלגה אכן סולקה ממפלגת העם האירופית ב-20 במרץ 2019. ההשעיה חלה רק על מפלגת העם האירופית אך לא על סיעתה בפרלמנט.
רזרבה שחלתית
הערכה ובדיקות
הן בדיקת רמת הורמון מעורר הזקיק ביום השלישי (Day 3 FSH) והן בדיקת אתגר קלומיפה ציטראט (CCCT) נפוצות בהערכת הרזרבה השחלתית. הנחת היסוד של בדיקות אלה היא שנשים עם רזרבה שחלתית טובה, יש ייצור מספיק של הורמוני שחלות מזקיקים קטנים בשלב מוקדם של המחזור החודשי כדי לשמור על הורמון ה-FSH ברמה נמוכה. לעומת זאת, נשים עם מאגר מצומצם של זקיקים וביציות, לא מספקות ייצור מספק של הורמונים בשחלות כדי לספק עיכוב תקין של הפרשת הורמון ה-FSH מבלוטת יותרת המוח. בעקבות זאת, לאותן נשים רמת הורמון ה-FSH עולה בתחילת המחזור. הורמון ה-FSH נמדד ביום השלישי למחזור מכיוון שבזמן זה רמת האסטרוגן צפויה להיות נמוכה, תכונה קריטית, שכן בדיקות רמות הורמון FSH נתונות למשוב שלילי. לפיכך, כל קביעה של FSH צריכה לכלול את רמת האסטרדיול המתאימה כדי לציין שרמת ה-FSH נמשכה כאשר רמת האסטרוגן הייתה נמוכה.
קרב נורת'האמפטון
הקרב
כאשר הגיעו כוחותיו של ווריק אל האגף הלנקסטרי השמאלי, עליו פיקד ברון גריי, נחשפה הבגידה. גריי הורה לאנשיו להניח את נשקם ולתת לאנשי יורק לעבור דרך עמדתם ומשם אל המחנה הלנקסטרי שבעורפם. בגידה זו הייתה תוצאה של מסר סודי מגריי לרוזן מארץ', בו נאמר שיחליף את נאמנותו אם יתמכו בו היורקים בסכסוך מול יריבו דוכס אקסטר (שהיה גם דודנו מצד אמו). בהתאם לכך הורה ווריק לאנשיו להימנע מפגיעה בחיילים פשוטים, ובעיקר באנשיו של גריי, שלבשו מדים שחורים. בנוסף, הובטחו לגריי כיבודים ומינוי לתפקיד רב השפעה בתמורה לבגידתו, והוא מונה ללורד הראשון של האוצר ב-1463. לאחר המעשה נמשך הקרב כשלושים דקות בסך הכול; הלנקסטרים לא הצליחו לתמרן בתוך ביצוריהם ונמלטו בחוסר סדר כאשר הותקפו מאגפם על ידי היורקים.
מיחזור נייר
מיחזור נייר הוא תהליך בו משתמשים בנייר משומש ליצירת נייר הראוי שוב לשימוש.
Kuxa Kanema: o nascimento do cinema
Kuxa Kanema: o nascimento do cinema (בתרגום: קוקסה קנמה: הולדת הקולנוע) הוא סרט תיעודי משנת 2003 של יוצרת הקולנוע מרגרידה קרדוסו, אודות המכון הלאומי לקולנוע (INC) אשר יסד הנשיא סמורה מקל עם קומה ב-1975 של מוזמביק העצמאית.
הסרט גם מתאר את המאבק להקים ולתפעל את INC: למוזמביק לא הייתה תעשיית קולנוע או בתי הספר לקולנוע קודם לזה (הטיסו מדריכים מברזיל וקובה כדי לספק הכשרה במקום). הסרטים צולמו בשחור-לבן כי פילם צבע היה יקר מדי.
אולגה קניפר
אולגה לאונרדובנה קְניפֶּר-צ'כובה (ברוסית: Ольга Леонардовна Книппер-Чехова; 21 בספטמבר (או 9 בספטמבר) 1868 - 22 במרץ 1959) הייתה שחקנית תיאטרון בתקופת האימפריה הרוסית וברית המועצות, ואשתו של הסופר והמחזאי אנטון צ'כוב.
ביוגרפיה
קווים משותפים רבים קיימים בין אולגה קניפר למאשה, התפקיד שצ'כוב כתב בשבילה ב"שלוש אחיות". קניפר גילמה את האמצעית בשלוש האחיות שלהן אח אחד. הנשואה היחידה מבין הרביעייה ו"המיוחדת והמוכשרת ביותר מבין שלוש האחיות. כדי לגלם את דמותה של אישה צעירה, בת תרבות ונעימת הליכות, השולטת בצרפתית, גרמנית ואנגלית, ופסנתרנית ממדרגה ראשונה" לא הייתה בעיה עבור קניפר שכבר רכשה את המיומנויות הללו. קניפר זכתה לתשבחות רבות על גילום דמותה של מאשה, לשמחתו של צ'כוב.
פלס לייזר
פֶּלֶס לייזר הוא כלי עבודה חשמלי המשמש כפלס בנאים לקביעת גבהים, איזון ופילוס בעבודות בתוך מבנים ומחוצה להם באמצעות שימוש בקרן לייזר.
משדר
המשדר ממוקם בצורה יציבה, על גבי חצובה או משטח ישר אחר, מעל גובה משטח העבודה וכשהוא מפולס (באמצעות בועית פילוס - בדומה לפלס ידני).
קונילינגוס
קונילינגוס (מלטינית: Cunnilingus, מילולית: ליקוק הפות) הוא אקט של מין אוראלי הכולל ליקוק של הפות. הדגדגן הוא האיבר הרגיש ביותר באיבר המין הנשי, וגירוי שלו יכול להביא אישה לאורגזמה. הקונלינגוס משמש לעיתים כמשחק מקדים לפני חדירה או כאקט מיני בפני עצמו. מחלות מין עשויות לעבור באמצעות אקט זה, אבל סיכויי ההדבקה, במיוחד של נגיף הHIV, נמוכים באופן משמעותי מקיום חדירה.
אילבן (מחלה)
גנטיקה
תאי המוטציה עשויים לשרוד בשל קרבתם לתאים גנטים רגילים.
גנים שונים הוטמעו, אך מספר החולים שנחקרו בכל מקרה הוא נמוך מאוד.
דרכי טיפול
תרופות ביולוגיות - אנברל (Enbrel), יומירה (Humira)  - מכילות חומר שגורם לחסימת גורם נמק גידול (TNF) בגוף. TNF ממלא תפקיד קריטי בתפקוד החיסוני; על ידי הפחתת נוכחותו, התקפות על הרקמות מפחיתות, הוא מפחית תסמינים מזיקים כמו דלקת. זה מגן על המטופלים מנזק קבוע תוך הגברת הנוחות.
הקפיטול (משחקי הרעב)
היחס למחוזות
אחרי התמוטטה של אמריקה, ולפני המרד, המחוזות נמצאו בשלטונה של הקפיטול. אך שלטון הקפיטול לא התקבל אחד המחוזות. והמרד, שגרר את ה"ימים האפלים" החל. בתום המרד, מחוז 13 הושמד כליל על ידי רחפות של הקפיטול והיווה סמל לחששות מפני הבירה. המחוזות חויבו לשרת את אזרחי הקפיטול, בכך שהם יוצרים ושולחים להם את המשאבים הנתונים בידיהם כגון: פחם, עץ, יבולים חקלאיים, ועוד. בגלל העברה זו, למחוזות כמו 11 ו-12 אין די משאבים כדי לספק את התושבים, ורבים מהם גוועים ברעב. עם זאת, המחוזות 1, 2 ו-4 נמצאים ביחס טוב עם הקפיטול והם זוכים ליחס חם יותר מהם. המחוזות לא זוכים להביע את דעתם בניהולה של הקפיטול, והממשלה מקדישה את כל כולה לפיתוח הבירה. ראשי המחוזות נאלצים לעקוב על כמויות הסחורה ולבדוק שהייצור עומד בדרישת הקפיטול. הבירה מודעת לכל התקלות הקיימות במחוזות (למשל: רעב, אלימות, מחלות) אך הממשלה אינה מתעניינת בנושאים הללו. נערי הקפיטול אינם צריכים להשתתף ב"משחקי הרעב", להבדיל מנערי המחוזות.
צביה ליטבסקי
ביוגרפיה
ליטבסקי כתבה, פרסמה שירים, מאמרים ומסות בכתבי העת עיתון 77, הליקון, כרמל, שבו, קשת חדשה, ארץ אחרת, אורות, אפיריון ועלי-שיח. בשנת 1998 הוציאה, בעידודו ובעזרתו בעריכה של עמיתה לסגל המורים בתיכון ליד"ה, אריאל הירשפלד, ספר שירים ראשון, בחושך המיטיב.
החיים עצמם (סדרת טלוויזיה)
הסדרה זכתה בפרס בחירת הקהל על עונתה הראשונה. ב-2017 וב-2018 זכתה הסדרה פעמיים ברציפות בפרס גילדת שחקני המסך לסדרת הדרמה הטובה ביותר.
Pray for the Wicked
Pray for the Wicked הוא אלבום האולפן השישי של הלהקה האמריקאית פאניק! אט דה דיסקו. האלבום יצא לאור ב-22 ביוני 2018 דרך חברות התקליטים DCD2 ו-Fueled by Ramen. האלבום הופק על ידי ג'ייק סינקלייר וקודם באמצעות הסינגלים "Say Amen (Saturday Night)", "High Hopes" ו- "Hey Look Ma, I Made It", והסינגלים השיווקיים "(Fuck A) Silver Lining", "Dancing's Not a Crime" ו-"King of the Clouds".
ריכרד ולטר דרה
החזרה לאירופה
לאחר סמסטר אחד בוויצנהאוזן, הוא התנדב לשירות צבאי. דרה לא היה חייב להתגייס משום שהחזיק באזרחות ארגנטינאית. הוא נפצע באורח קל מספר פעמים במהלך שירותו במלחמת העולם הראשונה, אך הצליח טוב יותר מרוב בני דורו. עם סיום המלחמה הוא שקל לחזור לארגנטינה לחיי חקלאות, אך מצבה הכלכלי המוחלש של משפחתו במהלך שנות האינפלציה לא הותיר לכך מקום. במקום זאת הוא חזר לוויצנהאוזן כדי להמשיך בלימודיו. לאחר מכן השיג עבודה ללא שכר כעוזר משק בפומרניה. התבוננותו בטיפול בחיילים גרמנים שחזרו משדה הקרב השפיעה על כתביו המאוחרים.
התעוררות פוליטית
בביוגרפיה שלה על דרה, אנה ברמוול מפרשת את כתיבתו כדוגמה מוקדמת לחשיבה אקולוגית: הוא דגל בשיטות טבעיות יותר לניהול קרקעות, שם דגש על שימור יערות, ודרש מרחב פתוח יותר ואוויר באזור גידול חיות משק. חוקרים אחרים לעומת זאת מערערים על דעה זו. הם רואים בספריה של ברמוול כ"נטולי ראיות אמינות" ומכילים "טעויות גסות". אחרים מכירים בביוגרפיה של ברמוול כ"מקור הטוב ביותר על דרה בשפה הגרמנית או האנגלית", ובו בזמן אומרים שהיא "מצמצמת בעקביות את האלמנטים הפשיסטיים העיקריים במחשבתו, ובמקום מציגה אותו כרדיקל אגררי שהוטעה". מבין אלה ששמעו ואימצו לחיקם את טענותיו של דרה היה גם היינריך הימלר, אחד מהארטאמנים בעצמו. עבודתו של דרה שיבחה גם את מעלות האיכרים - כפי שנמצאו בשרידי הנורדים שחיו במדינה - ובז לחיים העירוניים. בשתי עבודותיו הגדולות הגדיר את האיכרים הגרמניים כקבוצה גזעית הומוגנית של נורדים עתיקים, שהיוו את הגרעין התרבותי והגזעי של האומה הגרמנית. מכיוון ששיעור הילודה הנורדי היה נמוך מזה של גזעים אחרים, הגזע הנורדי היה תחת איום הכחדה ארוך טווח.
שר המזון והחקלאות של הרייך
כשנכנס לתפקיד, גרמניה הייתה במחסור גדול של מזון ומחירו בגרמניה היה כפול ממחיר השוק העולמי. בנאומו בקונגרס המפלגה הנאצית בנירנברג מספטמבר 1934, דרה הודיע כי הוא מקיים שיחות עם מדינות זרות במטרה לארגן ייבוא של מזון אל גרמניה. לפי העסקה שהציע דרה הוא ייבא מזון לגרמניה בתמורה לייצוא של מוצרי תעשייה מתוצרת גרמנית. עם זאת במאי 1936 נראה היה שהסכם זה מול מדינות מרכז אירופה לא עמד ביעדים. דרה הגיע להסכם עם ברזיל לפיו גרמניה לא תידרש עוד לשלם על רכישת כותנה במזומן אלא תוכל לעשות זאת גם באמצעות סליקת  אשראי "מוקפא". דרה ראה חשיבות מיוחדת בייצור עצמי של המזון בגרמניה והפחתת התלות בייבוא ממדינות זרות. ביוני 1939 הכריז דרה בנאומו בפתיחת התערוכה החקלאית בלייפציג כי בשנה החולפת גרמניה הפחיתה את יבוא המזון בערך שני מיליארד רייכסמארק, באמצעות הגברת הייצור מבית. לדידו המשימה הגדולה ביותר של החקלאות הייתה לשפר את ייצור השומנים באמצעות גידול מסיבי של שמן ומזונות והמשך קידום תפוקת החלב והחמאה. דרה בנה תוכנית שאת החלטותיה העביר בממשלה לצורך התמודדות עם תנאים מוקדמים לעלייה כזו בייצור השומן נ בהתאם.
דם ואדמה
תחת ריכרד ולטר דרה, הפיק צוות משרד המזון והחקלאות את הסרט התעמולה "דם ואדמה" שהיה סרט תיעודי לכאורה. הסרט הוצג בישיבות המפלגה הנאצית וכן בבתי הקולנוע הציבוריים ברחבי גרמניה. לאחר יציאתו הופקו סרטים שונים עם רעיון דומה אשר הפכו לסוגה של ממש. סרטי Blut und Boden הדגישו את המשותף של הגרמניוּת והכפריות. בסרט "Die goldene Stadt" (העיר המוזהבת) הגיבורה בורחת לעיר, שם היא נכנסת להריון וננטשת; היא מטביעה את עצמה למוות, ובמילותיה האחרונות היא מפצירה באביה שיסלח לה על כך שהיא לא אהבה את הכפר כמו שהוא. הבסרט "Ewiger Wald" (היער הנצחי) מתאר את היער והטבע כעומדים מעל תהפוכות ההיסטוריה, ובהשאלה כך גם הגרמני טהור הדם המחובר לאדמתו בקשר נצחי; הוא תיאר את היער כמגן על גרמנים קדומים (לבנים, אריים), ארמיניוס ואבירי המסדר הטבטוני, מול מלחמות האיכרים, מול מלחמת האיכרים הגרמנית, את כריתת עציו לצורך תעשיית המלחמה והשפלת הכיבוש בצבא עם חיילים שחורים. שיאו של היער, יחד עם שיאו של העם הגרמני, מגיע כשהם חוגגים את יום מאי הנאו-פגאני. בסרט "המסע לטילזט", הצעירה הפולנייה מתארת כנערת פיתוי, תוצר ברור של "תרבות האספלט" (עירוניות) המשחיתה, אך האישה הגרמנית החסודה היא תושבת הכפר הלבושה בתלבושת מסורתית. סרטים רבים נוספים שהופקו על ידי משרד התעמולה הנאצי והוצגו בציבור מעלים על נס את הנוף הגרמני ואידיאליזציה של הזוגיות הארית הנטועה בתוכם.
מחלף מבוא כרמל
מחלף מבוא כרמל, הנקרא גם "מחלף ידין" הוא מחלף המחבר את כביש 22 (נתיבי המפרץ) עם כביש 23 (מנהרות הכרמל) ודרך יגאל ידין בחיפה.
טום הופר (שחקן)
תומאס אדוארד "טום" הוֹפר (באנגלית: Thomas Edward "Tom" Hopper; נולד ב-28 בינואר 1985) הוא שחקן קולנוע וטלוויזיה אנגלי, אשר התפרסם מתפקידיו בסדרות הטלוויזיה "מרלין", "מפרשים שחורים", "משחקי הכס" ו"אקדמיית המטרייה".
מים (גמד)
מים (באנגלית: "Mîm"), או "מים הגמד", היה גמד קטן שהופיע בספריו של טולקין מתקופת העידן הראשון ואולי האחרון מבין גזע הגמדים הקטנים. הוא נודע לרוב בלקיחת חלק בהרפתקאותיו של טורין טורמבר.
הופעתו
בתמורה לחייו נאלץ מים להוביל את הפורעים אל האולמות הסודיים שלו בביתו שבאמון רוד'. שם התברר כי קהים נהרג על ידי חץ טועה ששלח אנדרוג, שנאלץ אז לשבור את קשתו ואת החצים, וטורין כפיצוי הציע את שירותו למים. מסיבה זו מים סבל את פורעי החוק, ולכל הפחות כיבד את טורין (ואף קינא באהבתו של טורין לבלג).
תומאס פולר
ביוגרפיה
פולר נולד באפריקה בשטח היושב כיום בין ליבריה לבנין, הוא נשבה ונשלח לאמריקה לעבדות בשנת 1724 בהיותו בן 14. הוא נהפך לרכושם של בני הזוג פרסלי ואליזבת קוקס מאלכסנדריה, וירג'יניה. הן הזוג קוקס והן פולר היו בורים. משפחת קוקס החזיקה ב-16 עבדים ופולר היה המוערך ביותר מכולם. הוא הביע כלפיהם את הערכתו על כך שלא מכרהו.
דת בסוריה
סטטיסטיקה:
יהודים בסוריה
בשנת 1375 הגיע לחלב כתר ארם צובא - ספר תנ"ך עתיק ומוגה היטב, כולל מסורה. הספר נשמר במבנה משלו, ומקומו היה לאחד מקודשי הקהילה היהודית כולה בסוריה.
החל מ-1973 סייעה פעילת זכויות האדם היהודית ג'ודי פלד קאר למעל 3000 יהודים לצאת את גבולות סוריה בהברחה ובתשלום כופר. באמצע שנות התשעים של המאה ה-20, איפשר הנשיא חאפז אל-אסד ליהודי סוריה לצאת מן המדינה, בתנאי שיתחייבו שלא לעלות לישראל. כ-4,000 מן היהודים שיצאו מסוריה נאלצו לתת את כל רכושם לממשלה.
שהאזאם! 2: זעם האלים
'''שהאזאם! 2: זעם האלים (באנגלית: Shazam! Fury of the Gods''') הוא סרט גיבורי-על אמריקאי, המבוסס על דמותו של שהאזאם מבית DC קומיקס. הסרט מהווה המשך לסרט "שהאזאם" משנת 2019, והוא הארבע עשרה בסרטי היקום הקולנועי של DC. הסרט בוים על ידי הבמאי דייוויד פ. סנדברג, עם תסריט מאת הנרי גיידן וכריס מורגן, ומככבים בו זאקרי לוי ואשר אנג'ל, לצדם של ג'ק דילן גרייזר, אדם ברודי, פיית' הרמן, גרייס פולטון, איאן צ'אן, יובאן ארמנד, רייצ'ל זגלר, קופר אנדרוז, לוסי לו והלן מירן.
חורבת הרועה
פרט למצודה נסקרו ונחפרו עוד 12 מבנים, שלרובם בין חדר אחד לארבעה. בולט מבנה אחד אשר לו חמישה מרחבים. המבנה כנראה נבנה בתוכנית בית ארבעת המרחבים הנפוץ בכל הארץ בתקופת הברזל, אך למבנה זה נוסף מרחב נוסף. רודולף כהן בחר בתאוריה שאומרת כי אותם בתים שימשו כמגורי המפקד האזורי כדי לתאר את המבנה, השונה משאר מבני היישוב.
בלטונפיזפה
היסטוריה
במקום קיימים עדויות להתיישבות בידי הקלטים, האווארים והרומאים. וכן נמצאו ממצאים ארכאולוגיים מתקופת ימי הביניים, אשר מעידים על קיומם של התיישבויות שנהרסו לאחר מכן במאה ה-17.
אלף עגורי אוריגמי
אלף עגורי אוריגמי (ביפנית: 千羽鶴, senbazuru) הם קבוצה של אלף עגורים מנייר מקופלים בטכניקת האוריגמי ומחוברים בעזרת חוט העובר ביניהם. אגדה יפנית עתיקה מבטיחה כי עגור יעניק משאלה למי שיקפל אלף עגורי אוריגמי. בחלק מהסיפורים מאמינים כי הקיפול מעניק מזל טוב נצחי ולא רק משאלה בודדת, כדוגמת חיים ארוכים או החלמה ממחלה או פציעה, מה שהופך את הקיפולים למתנה פופולרית.
ונדי שרמן
ביוגרפיה
שרמן נולדה וגדלה בבולטימור, מרילנד, בת למשפחה יהודית. בגיל בית ספר היא עברה עם משפחתה לפייקסוויל, מרילנד. ב-1971 היא סיימה תואר ראשון בסוציולוגיה ובלימודים עירוניים ואזוריים מאוניברסיטת בוסטון וב-1976 סיימה תואר שני בעבודה סוציאלית מאוניברסיטת מרילנד.
חייה האישיים
שרמן נשואה לברוס סטוקס, עיתונאי ומנהל לשעבר ולהם בת אחת.
חיסון נגד COVID-19
פיתוח החיסון
עבודות המחקר שבוצעו בשנים קודמות לפיתוח חיסון נגד נגיפי SARS-CoV ו-MERS-CoV – זנים אחרים של נגיף קורונה, אשר חוללו התפרצויות קטנות מוקדם יותר במאה ה-21 (סארס ו-MERS, בהתאמה) – סייעו לצבור ידע רב על אודות המבנה והאופן שבו מתפקדים נגיפי קורונה, ובכך תרמו משמעותית להאצת הפיתוח של החיסון במהלך 2020 באמצעות פלטפורמות טכנולוגיות מגוונות. נכון לאוקטובר 2020 היו 321 חיסונים שונים אשר הפכו למועמדים העיקריים להפוך לחיסון העיקרי שייבחר לשימוש - עלייה פי 2.5 בכמות המועמדים העיקריים מאז אפריל 2020. אף על פי שפיתוח החיסונים נעשה במהירות חסרת תקדים, כל החיסונים עברו את מלוא מבדקי הבטיחות והיעילות להם נדרשו, והניסויים עברו ביקורת מצד גופים חיצוניים אשר פיקחו על התהליך, כמו בכל חיסון אחר. למרות היקף הניסויים, אובדן המעקב היה נמוך משמעותית מהממוצע במחקר. מטא-אנליזות של אובדן מעקב מצאו שאובדן מעקב ממוצע במחקר קליני עומד על 6%, ואילו אובדן המעקב במחקר של פייזר בעת הפיתוח עמד על פחות מ-0.4% (סה״כ 166 מתוך 37,796), וזאת במחקר בינלאומי על עשרות אלפי אנשים שתוכנן ובוצע בלוח זמנים אינטנסיבי. מעל 99.6% מהנבדקים השלימו את הניסוי.
ארגון הבריאות העולמי, הקואליציה לחדשנות ולמוכנות למגיפות, וכמו גם קרן ביל ומלינדה גייטס ואחרים מממנים את המחקרים ומספקים גם את המשאבים הארגוניים הנחוצים לפיתוח מספר חיסונים שיסייעו למנוע את המשך ההתפשטות של מגפת הקורונה. ארגון הקואליציה לחדשנות ולמוכנות למגיפות, אשר עומד מאחורי קרן על סך 2 מיליארד דולרים המושקעים בפיתוח מהיר של המועמדים העיקריים לחיסונים הפוטנציאלים, ציין בספטמבר שהנתונים הקליניים שיסייעו לקבל החלטה בדבר אשרור החיסונים עשויים להיות זמינים עד סוף 2020. ב־4 במאי 2020, ארגן ארגון הבריאות העולמי אירוע התרמה טלוויזיוני, במהלכו נאספו 8.1 מיליארד דולרים מ-40 מדינות, במטרה לתמוך בפיתוח מהיר של חיסונים למניעת המשך ההתפשטות נגיף הקורונה.
הפצת החיסון
במהלך שנת 2022, חברות כמו פייזר ומודרנה קידמו הפצת של חיסון מעודכן להגנה מפני תתי־זנים של וריאנט אומיקרון של נגיף הקורונה וביקשו אישור רגולטרי.
הר ת'ורנטון (אנטארקטיקה)
גובהו של ההר 700 מטרים מעל פני הים.
טאג'ן
בעיר נמצא מסגד צ'ארמן אהון, מלון טאג'ן ומפעלי דשנים וטקסטיל רבים.
יאנג די-פרטואן נגארה
סינגפור
תחת הסדר מעבר, המושל האחרון של סינגפור, סר ויליאם גוד, שימש כ"נגה די-פרטואן נגארה הראשון" מ-3 ביוני 1959 עד 3 בדצמבר 1959. את מקומו ירש יוסוף בן אישק, שהושבע לתפקיד באותו יום בו אומצו דגל המדינה, סמל המדינה וההמנון הלאומי.
ב-9 באוגוסט 1965 הופרדה סינגפור מהפדרציה והפכה למדינה עצמאית במסגרת חבר העמים. ב-22 בדצמבר אותה שנה תוקנה החוקה כדי להפוך את המדינה לרפובליקה, ולשנות את התואר לנשיא בתוקף רטרואקטיבי מיום העצמאות.
זכויות להט"ב ברואנדה
רואנדה הייתה אחת מ-10 המדינות האפריקניות שחתמו באו"ם על "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית", המגנה אלימות ואפליה כלפי להט"ב.
עד עצם היום הזה - דמויות
הסדרה עד עצם היום הזה מספרת את סיפורן של דמויות מהאגדות החיות ביער המכושף אשר מקוללות ועוברות לעולם שלנו בלי לזכור מי הן. היחידה שיכולה לשבור את הקללה שהטילה המלכה הרעה היא אמה סוואן, המושיעה ובתם של שלגיה ושל הנסיך המקסים. במהלך הסדרה אמה פוגשת בדמויות שונות מהאגדות ועוזרת להם להשיג את הסוף השמח שלהם עד שלבסוף הקללה נשברת וכולם נזכרים מי הם. במהלך העונות הבאות מתרחשים אירועים נוספים הקשורים לעברן של הדמויות ובכל פעם אמה היא זו שנדרשת להציל את המצב.
לובר אבו דאבי
במוזיאון מוצגות יצירות מרחבי העולם, תוך דגש ליצירות המגשרות בין אמנות המזרח לאמנות המערבית.
אפרים משה קוה
יצירתו
בשיריו, קוה מתאר בחיות רבה את לאומיותו ונאמנותו לפרידריך הגדול ומתרעם על היחס הרע ליהודים בגרמניה. כמו כן הוא מביע בוז לכישלונות ולחולשות שלו ושל אחרים. שיריו זכו להערכה רבה אצל מנדלסון ובני זמנו.
Starboy (אלבום)
Starboy הוא אלבום האולפן השלישי של הזמר הקנדי דה ויקנד. האלבום יצא לאור ב-25 בנובמבר 2016, על ידי חברת התקליטים XO, והופץ על ידי ריפבליק רקורדס. באלבום השתתפו דאפט פאנק, לנה דל ריי, קנדריק לאמאר ופיוצ'ר, והוא קודם על ידי שבעה סינגלים.
בנק הדואר (רוסיה)
הצעת החוק המתאימה הוגשה על ידי המנכ "ל של פד" פ "דואר רוסיה" דמיטרי סטרשנוב וסגנו גלקטיונובה אינסה לבדיקה במשרד התקשורת והקשורת ההמונית של הפדרציה הרוסית.
פורמולה 1 עונת 1957
דירוג הנהגים
הטבלה כוללת רק נהגים שצברו נקודות במהלך העונה
איי רוקרי
אזור אנטארקטי מוגן מיוחד
באיים מצויות מושבות של פינגוויני אדלי, יסעורי הכף, יסעורי שלג, יסערי ענק דרומיים (אשר אינם מתרבים בשום מקום אחר באזור), יסעורוני וילסון, וחמסנים חומים אנטארקטיים. בשל כך לעמקים אלה חשיבות מדעית יוצאת דופן, לחקר האקלים באזור.
האגם והעמק מהווים יחד אזור אנטארקטי מוגן מיוחד (אזור מס' 102), המוגן תחת האמנה האנטארקטית.
יחסי ישראל–נורווגיה
אסון ילדי אוסלו
בשנת 1949 נחתם הסכם בין ארגון הג'וינט ומשרד הסעד הנורווגי לפיו יועמדו 200 מקומות במרכז הבראה לחולי שחפת שפונה, לרשותם של ילדים יהודים מצפון אפריקה על מנת לחזק את הילדים מבחינה בריאותית לפני הטסתם לישראל.
קשרים צבאיים
בחודש ספטמבר 2010, לאחר שגרמניה החלה לבחון את כשירותן המבצעית של שתי צוללות דולפין חדשות, אשר נבנו עבור חיל הים הישראלי, נורווגיה אסרה לקיים את הבדיקה בתחום המים הטריטוריאליים שלה, וזאת בשל התפקיד האפשרי שלהן בעתיד כחלק מאכיפת הסגר על רצועת עזה, אשר זוכה בנורווגיה לביקורת נוקבת.
אמפיומיים
אמפיומיים (שם מדעי: Amphiumidae) היא משפחה של בעלי זנב בעלת סוג יחיד אמפיומה (Amphiuma) ובו 3 מינים. הם חיים בטבע רק בביצות ומקווי מים בדרומה של ארצות הברית. הם קרוביהם הרחוקים של הסירניים.
גידו פון ליסט
חייו
בשנת 1877 החל לעסוק בעיתונות; תחילה פרסם מאמרים במגזינים ועיתונים לאומניים באוסטריה הכפרית. במאמריו הדגיש את המימד הלאומני-פולקיסטי בתרבותם ומנהגיהם של אנשי הכפר. פון ליסט האמין כי הכפריים הללו שימרו מאפייני דת פאגאנית גרמאנית עתיקה מהתקופה הקדם נוצרית. באותה תקופה פרסם גם מספר מחזות ושלושה רומנים שעלילתם מתרחשת בקרב השבטים הגרמאנים בתקופת הברזל.
במהלך שנות ה-90 של המאה התשע עשרה, המשיך בכתיבת מאמרים בעלי מסרים פולקיסטיים בעיתון לאומני שהכילו מרכיבים אנטישמיים. ב-1893 היה בין מייסדיה של קבוצה ספרותית, ומיצב את עצמו כלאומן אוסטרי פאן-גרמאני שהטיף למיזוגה של אוסטריה לתוך האימפריה הגרמנית.
פיצה בנוסח הוואי
היסטוריה
סם פאנפולוס טען כי יצר את הפיצה בנוסח הוואי הראשונה בצ'אתאם, אונטריו, קנדה בשנת 1962. בהשראת המטבח הסיני אשר מערבב בדרך כלל טעמים מתוקים ומלוחים, התנסה פאנפולוס בהוספת אננס, בשר חזיר, קותלי חזיר ותוספות אחרות לפיצה. תוספת האננס לתערובת המסורתית של רוטב עגבניות והגבינה, לפעמים עם בשר חזיר או לפעמים עם בייקון, הפכה במהרה לפופולרית באופן מקומי ובסופו של דבר לתוספת עיקרית לפיצות ברחבי העולם.
יונה בן גרשון מווילנא
רבי יונה ב"ר יהודה גרשון מווילנא (ריב"ג מווילנא) היה דיין בווילנה ומחבר פירוש לתוספתא לסדר זרעים ומועד.
ביוגרפיה
הפירוש לסדר מועד נדפס בדפוס וילנא על מסכת פסחים תחת השם "ליקוטים וחידושים", ועל מסכת שקלים תחת השם "ליקוטי חידושים", השאר נשאר בכתב יד.
יחסי ירדן–כווית
היסטוריה
שני העמים הם גם מדינות מלוכה חזקות. שני העמים ייסדו לראשונה קשר זמן קצר לאחר עצמאותה של כווית.
דיכמפטודוניים
חלק מהמינים הם יצורים שוכני יבשה וחלקם שוכני מים בעלי זימים. הם בעלי יכולת ייחודית לדו-חיים - יכולת לנבוח בחוזקה כאשר הם נבהלים.
Different World
רקע
האלבום כולל שיתופי פעולה עם אמנים רבים דוגמת סטיב איוקי, נואה סיירוס וסופיה סומג'ו. ווקר אמר על האלבום כי "זו הרגשה נפלאה להצליח להוציא לאור את אלבום הבכורה שלי. איני יכול לחכות לביקורות ולתגובות עליו". לאחר הוצאת האלבום, הושק קמפיין למען קידומו, תחת ההאשטאג "". האלבום יצא לאור להעלאת המודעות בנושא ההתחממות הגלובלית.
הצלחה מסחרית
עד שנת 2019, האלבום נמכר בכ-93,000 עותקים, בעוד שהסינגל המוביל שלו, "Faded", צבר כ-192,396,000 השמעות.
מודרה
אנג'לי מודרה
אַנְגַ'לִי מודרה - מודרת התפילה, המתנה או הברכה היא אחת מהמודרות המפורסמות שבה הידיים מוצמדות זו לזו מול בית החזה כאשר האצבעות הן נוטות כלפי מעלה והמרפקים פתוחים לצדדים. במודרה זו משתמשים בין היתר בעת אמירת שלום, ובעת תפילה. כמו כן בהינדואיזם הידיים מונחות בתנוחה זו בעת מלמול המנטרה אוֹם. בהינדואיזם או בהודו, מודרה זו ידועה בשם מודרה "נמסטה".
מבנה ליגות הכדורגל בסקוטלנד
כדורגל בכיר
וכך הליגות בנויות: נותרה ליגה אחת- ליגת הכדורגל צפון קלדוניאן - שעדיין לא שולבה במערכת הפירמידה. היא מבוססת בצפון הקיצוני של סקוטלנד, כולל מועדון מהאיי אורקני, וכיום היא מכילה 7 מועדונים שמשחקים 12 משחקים.
כדורגל חובבנים
נכון ל-2014/15 היו 649 קבוצות ב-16 ליגות גאוגרפיות המכילות בסך הכל 58 חטיבות - שמשחקות כדורגל בשבת תחת עונת מאי-אוגוסט הרגילה. זה מתקרב ל-150 קבוצות שמשחקות ב-4 ליגות שבת בבוקר, כולל 1 למכללות בדנדי וגלאזגו, וכ-50 מועדונים ששיחקו ב-2 ליגות מכונסות. כדורגל סטודנטים וכדורגל משטרה גם קשור להתאחדות הכדורגל החובבנים הסקוטית.
Cheap Thrills (אלבום של Big Brother and the Holding Company)
עטיפת האלבום
עטיפת האלבום, שבה מצויר קומיקס מאת רוברט קראמב שבו בכל ריבוע מוזכר שם של שיר באלבום לפי הסדר, הייתה אמורה להיות בכלל צידו האחורי של האלבום. בצד הקידמי הייתה אמורה להופיע תמונה של כל חברי הלהקה ערומים יחד במיטה, אך חברת ההקלטות קולומביה רקורדס הטילה וטו וקבעה שאסור שתמונה זאת תהיה בחזית האלבום. כשג'ופלין, שהייתה מעריצה של קומיקס מחתרתי ובמיוחד של עבודתו של קראמב, ראתה את הקומיקס שצייר והיא מאוד התלהבה. היא דרשה מחברת התקליטים שזאת תהיה עטיפת האלבום, ואלה קיבלו את ההצעה. בריאיון ל- "AIGA", אמר מנהל האמנות של קולומביה רקורדס, ג'ון ברג, "ג'ופלין הזמינה את זה (העטיפה), והיא מסרה לי באופן אישי את "cheap thrills" במשרד. לא היו שינויים עם רוברט קראמב. הוא סירב שישולם לו, באומרו, 'אני לא רוצה את הכסף המטונף של קולומביה.' "
תזמורת האופרה הקאמרית
יו"ר הוועד המנהל החל משנת 2019 הוא עו"ד נעים שומר. מנכ"ל התזמורת ומייסדה הוא עו״ד משה פישר. בין חברי ההנהלה של התזמורת נמנים מר בני מימון נשיא מועדון רוטרי באשדוד, מר גד בוקובזה נשיא CAFAI, עו"ד אבי הלוי, הגיטריסט יורם זרביב והד"ר אליסיה לייקין פרנקל.
בילי דילי: קיץ מוטרף מתחת לאדמה
בילי דילי: קיץ מוטרף מתחת לאדמה (באנגלית: Billy Dilley's Super-Duper Subterranean Summer) היא סדרת טלוויזיה מונפשת אמריקאית, אשר נוצרה על ידי אהרון ספרינגר שידוע בעבודתו בסדרות כגון: המעבדה של דקסטר, בובספוג מכנסמרובע, סמוראי ג'ק, ההרפתקאות של בילי ומנדי, גרוויטי פולס, וונדר מציל את העולם ומיקי מאוס.
אורי גורדין
ביוגרפיה
ב-11 במאי 2020 הועלה לדרגת אלוף, וב-19 במאי נכנס לתפקידו כמפקד פיקוד העורף. גורדין שימש בתפקיד בין היתר במהלך מגפת הקורונה ובמבצע שומר החומות. בתפקיד זה כיהן עד 18 ביולי 2022. ב-11 בספטמבר 2022 מונה למפקד פיקוד הצפון.
לוליטה (דמות)
שימוש נוסף בשפה האנגלית
נערות צעירות המושכות אליהן את תשוקתם של גברים מבוגרים מכונות "לוליטות" כאשר לעיתים קרובות בסיפורת הן מתוארות כפתייניות ומפותחות לגילן, ובכך מוצגות כאשמות בכך שהגברים המבוגרים חושקים בהן. שימוש שכזה משקף את ההצדקה העצמית של דמות המספר של בספרו של נבוקוב, הומברט הומברט, אם כי בספרו נבוקוב מציג את דמותה של לוליטה באופן שונה לחלוטין, אשר מבהיר כי היא הקורבן של הומברט, ולא מי שפיתתה אותו.
יחסי הודו–ערב הסעודית
יחסי הודו–ערב הסעודית (בערבית: العلاقات السعودية الهندية; בהינדי: भारत-सऊदी अरब संबंध; מכונים לעיתים גם יחסי הודו–סעודיה) הם היחסים הדיפלומטיים, הכלכליים, המדיניים והצבאיים שבין הרפובליקה של הודו לממלכת ערב הסעודית. היחסים בין המדינות היו לאורך ההיסטוריה חמים וקרובים, במיוחד כתוצאה מאינטרסים מסחריים וכלכליים. שווי המסחר הכולל בין ערב הסעודית להודו בשנת 2017–2018 עמד על 27.48 מיליארד דולר, שיא חדש לעומת 25.1 מיליארד דולר בשנה שלפני כן. כלל הייצוא מערב הסעודית בשנה המדוברת עמד על 22.06 מיליארד דולר, ואילו הייצוא של הודו עמד על 5.41 מיליארד דולר.
ניק סטאוסקאס
קריירה מקצועית
בדצמבר 2017 הועבר יחד עם ג'אליל אוקפור בטרייד לברוקלין נטס, בתמורה לטרבור בוקר. במשחק הבכורה שלו עם הנטס קלע 22 נקודות מול טורונטו ראפטורס, אך 34 המשחקים הבאים שלו בקבוצה קלע 4.6 נקודות בממוצע למשחק בלבד.
רומן קרויציגר
אוריקה סקוט (2017–2018)
בשל סגירתה של טינקוף, הצטרף קרויציגר ב-2018 לאוריקה - סקוט האוסטרלית. ב-2017 העונה סיים רביעי באליפות צ'כיה ו-24 בטור דה פראנס, כשהוא מסייע לסיימון ייטס לסיים שביעי את המרוץ. התוצאה הטובה ביותר שלו קרויציגר הייתה מקום חמישי בקטע ה-8. לאחר הטור ניצח את "PRO Ötztaler 5500", מרוץ חד יומי באוסטריה.
ניק סטאוסקאס
נבחרת קנדה
בשנת 2009 השתתף סטאוסקאס בטורניר אליפות האמריקות בכדורסל עד גיל 16, כחבר נבחרת קנדה, וסייע לה לזכות במדליית הארד. לאורך הטורניר קלע 9.4 נקודות בממוצע למשחק.
כדורגל בסקוטלנד
התאחדות הכדורגל הסקוטית נוסדה בשנת 1873, לסקוטלנד יש את ההתאחדות הלאומית הוותיקה השנייה בהתאחדויות הכדורגל בעולם (אחרי התאחדות הכדורגל האנגלית), והגביע הסקוטי הוא גביע הספורט הלאומי העתיק ביותר בעולם. סקוטלנד ומועדוני כדורגל סקוטיים מחזיקים בשיאים רבים במספר הצופים במשחקי הכדורגל.
גביע Irn Bru הסקוטי לבתי ספר
גביע Irn Bru הסקוטי לבתי ספר משוחק על ידי בתי הספר של סקוטלנד והוא מתקיים מאז 1999. נכון לעכשיו 190 בתי ספר יכולים לקחת חלק בגביע.
פרוטיאוסיים
יצורים אלה אולי כמעט עיוורים אך יש להם חיישנים מורכבים על עורם, החשים תנודות במים וכן חוש ריח וטעם חדים. הם מחפשים יצורים קטנים כמו רכיכות, דגיגים וסרטנים במים וכשהטרף נמצא לידם הם שואבים אותו ובולעים אותו מיד.
אטה סמפל
ביוגרפיה
היא גם הייתה מעורבת בתנועת ה-temperance (תנועת הימנעות מאלכוהול) ונפגשה פעם אחת עם קרי ניישן בשנת 1901. "הן נראו אחוזות יד ביד, דנות בצורה רצינית אך חביבה".
מרידות 1991 בעיראק
שידורי הרדיו האמריקאיים
בוש פנה בנאום דומה ב-1 במרץ, יום לאחר תום מלחמת המפרץ ובו חזר על המסרים כי יש להדיח את חוסייו ממקומו.
המהומות הגזעיות בווילמינגטון
המהומות בווילמינגטון נחשבות לנקודת מפנה בפוליטיקה של קרוליינה הצפונית שלאחר תקופת השיקום. לאחריהן העמיקה ההפרדה הגזעית והתרבו החוקים הפוגעים בזכות הבחירה של השחורים בדרום ארצות הברית, תהליך שהחל במיסיסיפי בנובמבר 1890, כאשר נחקקה חוקה חדשה למדינה, ובה סעיפים רבים שנועדו למנוע מאזרחי המדינה השחורים להצביע.
קיבטה
קוורץ תת-אדום
טווח אורך גל שמיש של 220 עד 3,500 ננומטר. עמיד יותר בפני התקפה כימית מתמיסת הדגימה מאשר סוגים אחרים המיועדים למדידות פלואורסצנטיות.
המהומות הגזעיות בווילמינגטון
רקע
בבחירות בשנים 1894 ו-1896 הפסידו הדמוקרטים, ולתפקיד המושל נבחר דניאל ראסל, נציג המפלגה המעורבת, שגם זכתה במחוזות רבים במדינה. סילאס פ' רייט, איש המפלגה הרפובליקנית, נבחר לתפקיד ראש העיר. המושל ואנשיו הנהיגו מדיניות ליברלית ועודדו שחורים להצביע. הדמוקרטים התנגדו לשינויים והגישו מספר תביעות לבית המשפט העליון, אך אלה נדחו.
חבורת "העליונות הלבנה"
כחלק מפעילות המפלגה במדינה הוקמו "מועדוני עליונות לבנה", והופעל לחץ על כל הגברים הלבנים בעיר להצטרף למועדונים אלה. מי שסירב, גורש מהעיר.